1923ko Kantōko lurrikara handia

Kantōko lurrikara handia () 1923ko irailaren 1eko 11:58:44an (Japoniako ordua) Japoniako Kantōko lautada kolpatu zuen lurrikara suntsitzailea izan zen. Lurrikarak 4 minutu eta hamar minutu artean iraun zuen, iturrien arabera. Lurrikararen ostean sortutako suteek hildako kopurua are nabarmenagoa egin zuten. 105.385 eta 142.800 pertsona artean hil ziren lurrikararen eta jarrian gertutakoen ondorioz.

Momentu magnitude eskalan 7,9ko magnitudea izan zuen lurrikara izan zen, Izu Ōshima uhartearen pean, Sagami badian. Filipinetako Itsasoko plakak Okhotsk plakaren azpian subdukzioa egiten du eremu horretan, Sagamiko fosan zehar. 

Lurrikararen ostean Kantōko sarraskia hasi zen. Zurrumurruek zioten etnikoki korearrak zirenek Japoniako ur-putzuak pozoitu zituztela, hiriari eraso egiteko plan baten arabera. Erantzun gisa, Japoniako poliziak eta pertsona armatuek milaka korear edo korear izateko susmagarriak hil zituzten. Iturrien arabera, 6.000 eta 10.000 korear artean hil zituzten sarraski horretan.

1960tik, irailaren 1.a Hondamendien Prebentzio Eguna da, lurrikarak, tsunamiak edo tifoiak baldin badatoz prestakuntzak egiteko eguna. 

 Erreferentziak 

 Kanpo estekak 

Kategoria:1923
Kategoria:XX. mendeko lurrikarak
Kategoria:Japoniako lurrikarak
Kategoria:Koreako japoniar okupazioa
Kategoria:Korearren aurkako sentimendua Japonian
Kategoria:Korearren aurkako biolentzia
Kategoria:Tsunamiak
Kategoria:1923ko gatazkak
Kategoria:Korearen japoniar okupazioa